open-index/open-wikipedia-markdown huggingface dataset:
Sint Eustatiuksen lippu

**Sint Eustatiuksen lippu** on Sint Eustatiusn tunnus. Sen on suunnitellut Zuwena Suares. Lipun mittasuhteet ovat 2:3. Sen pohjavärinä on tummansininen, jota ympäröi ja leikkaa punaiset viivat. Keskellä on valkoinen vinoneliö, jonka sisällä on kultainen viisisakarainen tähti sekä saaren siluetti vihreällä värillä.

## Lähteet
Littlest Pet Shop: Meidän oma maailma

**Littlest Pet Shop: Meidän oma maailma** (Littlest Pet Shop: A World of Our Own) on Littlest Pet Shop-leluihin perustuva irlantilais-yhdysvaltalainen lasten animaatiosarja, joka perustuu Hasbron Littlest Pet Shop -leluihin. Se sai ensiesityksensä Discovery Family-kanavalla keväällä 2018. Se on itsenäistä jatkoa vuoden 2012 Littlest Pet Shop (vuoden 2012 televisiosarja) - sarjalle. 

Sarjaa on tuotettu vain yhden tuotantokauden verran ja se on tauolla.

Sarja kertoo lemmikkien salaisesta Paw-Tucket-maailmasta ja siellä elävien keskushahmojen seikkailuista.

## Suomenkielinen dubbaus

Sarjan suomenkielisestä tuotannosta vastaa SDI Media A/S.
Tanna (täsmennyssivu)

**Tanna** tarkoittaa seuraavia:

* Tanna, saari Vanuatussa
* tanna, kaskassuku
** *[[Tanna japonensis]]*, sukuun kuuluva kaskaslaji
* *[[Tanna (elokuva)|Tanna]]*, australialainen elokuva vuodelta 2015
* Tanna, pudasjärveläinen yhtye
Jenő Jandó

**Jenő Jandó** (1. helmikuuta 1952 Pécs – 4. heinäkuuta 2023) oli unkarilainen pianisti. Jandó oli yksi tuotteliaimmista klassista musiikkia levyttäneistä artisteista. Hän toimi Franz Liszt -musiikkiakatemian professorina Budapestissa.

Jandó sai äidiltään pianonsoiton opetusta ennen muodollisia opintojaan Liszt-akatemiassa, jossa häntä opettivat Katalin Nemes ja Pál Kadosa. Valmistuttuaan hän menestyi kansainvälisissä kilpailuissa ja sai esimerkiksi ensipalkinnon kamarimusiikkikategoriassa Sydneyn kansainvälisessä pianokilpailussa vuonna 1977. Jandó kuvasi itse ammattiuransa lähteneen todella käyntiin kolmannen palkinnon myötä Beethoven-pianokilpailussa 18-vuotiaana.

Jandó levytti Naxokselle kaikki Wolfgang Amadeus Mozartin konsertot ja sonaatit. Levytysten joukossa ovat myös kaikki Joseph Haydnin ja Beethovenin sonaatit, Béla Bartókin koko pianotuotanto, Edvard Griegin ja Robert Schumannin sonaatit sekä Sergei Rahmaninovin toinen konsertto ja *[[Paganini-rapsodia]]*. Kamarimusiikin parissa Jandó teki yhteistyötä muiden muassa Kodály-kvartetin, viulisti Takako Nishizakin ja sellisti Maria Kliegelin kanssa.

## Lähteet
John Ritchie

**John Ritchie** (29. syyskuuta 1921 Wellington – 29. syyskuuta 2014) oli uusiseelantilainen säveltäjä. Hän valmistui opiskeltuaan musiikkia Otagon yliopistossa ja kouluttautui myös opettajaksi Dunedin Teachers' Collegessa. Hän palveli laivastossa toisessa maailmansodassa ja täydensi vielä opintojaan Walter Pistonin johdolla Harvardin yliopistossa vuosina 1956–1957.

Ritchie aloitti toimimisen Canterburyn yliopistossa vuonna 1946 ja oli siellä professorina vuodesta 1962. Hän johti monia kuoroja, perusti vuonna 1959 oman jousiorkesterinsa ja perusti myöhemmin Christchurch Civic Orchestran. Hän toimi Uuden-Seelannin sinfoniaorkesterin ja Uuden-Seelannin baletin vierailevana kapellimestarina. Hän oli myös 10. Kansainyhteisön kisojen (1974) ja vuoden 1986 paavillisen vierailun musiikillinen johtaja. Vuosina 1976–1984 Ritchie toimi International Society for Music Educationin pääsihteerinä ja vuosina 1990–1992 puheenjohtajana. Vuonna 1979 hänet valittiin International Music Councilin henkilöjäseneksi.

Säveltäjänä Ritchie tuli tunnetuksi kuoro- ja vaskimusiikistaan, konserttotyylisistä teoksistaan, joululauluista ja kirkkomusiikista. Teosten joukossa ovat *Concertino klarinetille ja jousille*, *Konsertto saksofonille ja pienelle orkesterille*, *Threnody* vaskiyhtyeelle, *The Snow Goose* huilulle ja orkesterille sekä *Papanui Road Overture*' täydelle orkesterille. Vuonna 1992 Ritchie sai palveluksistaan Uuden-Seelannin musiikin parissa maan säveltäjäliiton kunniamaininnan. Hänellä oli kolme tytärtä ja kaksi poikaa. Hänen vaimonsa oli sopraano, joka kuoli vuonna 2001.

## Lähteet
Tanna (elokuva)

**Tanna** on australialainen näytelmäelokuva vuodelta 2015. Sen ovat ohjanneet Martin Butler ja Bentley Dean. Elokuvan tapahtumat sijoittuvat vanuatulaiselle Tannan saarelle.

Elokuva kertoo tositapauksen vuodelta 1987. Näyttelijät ovat saarelaisia. Elokuva oli Australian Oscar-ehdokas. 

## Arviot
*Nyt*-liitteen Harri Römpötti pitää elokuvaa ulkokohtaisena ja romantisoivana ja näkee ongelman juuri siinä, että se on näytelmäelokuva, joka on tekijöidensä puheenvuoro, eikä dokumentti, joka suoraan myöntäisi tarkastelevansa aihetta ulkopuolelta. Vanuatun matkailutoimisto kuitenkin esittelee elokuvaa markkinoinnissaan.

## Lähteet

## Aiheesta muualla
*Rotten Tomatoes
Sint Maartenin lippu

**Sint Maartenin lippu** on Sint Maartenin tunnus. Lippu on jaettu kolmeen osaan: yläosa on punainen ja alaosa on sininen. Vasemmassa reunassa on valkoinen kolmio. Värit ovat samat kuin Alankomaiden lipussa. Punainen väri kuvaa rohkeutta ja solidaarisuutta. Valkoinen kuvaa puhtautta, uskoa, rauhaa ja ystävällisyyttä. Sininen kuvaa ympäristöä, maata, merta, rantaa ja taivasta. Kolmion keskellä on Sint Maartenin vaakuna. Lippu otettiin käyttöön 13. kesäkuuta 1985.

## Lähteet
Jaatilanjärvi

**Jaatilanjärvi** on Keski-Suomessa Jämsässä Jämsän keskustaajamassa sijaitseva järvi.

## Maantietoa
Jaatilanjärvi on 800 metriä pitkä, 300 metriä leveä, ja sen pinta-ala on 16 hehtaaria. Se sijaitsee keskustaajaman pohjoispuolella Vitikkalan, Ahopellon, Pispalan ja Auvilan välissä. Sen lähiympäristö on taajama-aluetta lukuun ottamatta koillispuolta, jossa on rakentamatonta metsä- ja peltomaata. Järven rannat ovat paikoitellen jyrkkärinteisiä, koska järvi sijaitsee mäkien välisessä painaumassa. Järvessä ei ole kartan mukaan saaria. Järven rantaviivan pituus on 1,9 kilometriä. Rantaan on rakennettu muutama vapaa-ajan asunto ja lisäksi siellä on muutama laituri ilman mökkiä. Pispalassa järven länsirannassa sijaitsee Jämsän kirkko ja sen vieressä rantaan rajautuva hautausmaa. Länsirannassa sijaitsee Jokilaakson sairaala. Järven lounais- ja koillisrantoja seuraa lyhyet kävelypolut.

## Vesistösuhteet
Järvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Jämsänjoen alueella (14.51), jonka Kirkko-ojan valuma-alueeseen (14.518) järvi kuuluu. Järven vedenpinnan korkeus on 79,7 metriä mpy.

Jaatilanjärveen tulee koillisesta pelto-ojat ja pohjoisesta Kuoreoja, joka alkaa Suolammista. Suolammin yläpuolelta tulee vielä yksi pelto-oja, joka tuo pohjoisesta Mulikon kautta Kastjärven vesiä. Jaatilanjärven laskuoja on Kirkko-oja, joka laskee Jämsänjokeen Paunussa. Jämsänjoki laskee seuraavaksi Päijänteeseen. Kirkko-ojaan yhtyy alempana sivuoja, jolloin myös Jämsän keskustan pienet puistolammet ovat osa Kirkko-ojan valuma-aluetta.

## Lähteet

## Aiheesta muualla
*Kalapaikka.net: Jaatilanjärvi
József Balogh

**József Balogh** (s. 1956 Pécs) on unkarilainen klarinetisti ja säveltäjä. 

Balogh valmistui Budapestin Franz Liszt -musiikkiakatemiasta. Hän on toiminut ensiklarinetistina monissa orkestereissa, kuten Budapestin oopperaorkesterissa ja Unkarin radion sinfoniaorkesterissa. Baloghin ohjelmistoon kuuluu perinteistä ja uudempaa klassista musiikkia, jazzia, klezmeriä ja romanimusiikkia. Omissa sävellyksissään ja improvisaatioissaan hän on yhdistellyt unkarilaisia ja Lähi-idästä peräisin olevia vaikutteita. Klarinetin ohella Balogh on soittanut saksofonia ja unkarilaista tárogatóa.

Balogh on tullut palkituksi monissa kansallisissa ja kansainvälisissä kilpailuissa muun muassa Budapestissa, Prahassa ja Grazissa. Hän on pitänyt resitaaleja ja mestarikursseja Suomessa, Saksassa, Itävallassa, Sveitsissä, Sloveniassa, Englannissa, Israelissa, Alankomaissa, Italiassa ja Yhdysvalloissa.

Balogh on toiminut InterClarinet-yhtyeen jäsenenä. Hän on tehnyt yhteistyötä monien muiden klarinetistien kanssa, joihin ovat kuuluneet Eddie Daniels, Buddy DeFranco, Larry Combs ja Stanley Drucker. Hän on tehnyt levytyksiä muun muassa Naxokselle; levytetyn musiikin joukkoon kuuluu muun muassa teoksia Johannes Brahmsilta, Wolfgang Amadeus Mozartilta, Béla Bartókilta, Leó Weinerilta ja Rezső Kókailta. Balogh on toiminut vierailevana professorina eri yhdysvaltalaisyliopistoissa ja Nürnberg-Augsburgin musiikkiyliopistossa. 

Balogh on säveltäjänä tehnyt lapsille suunnattua näyttämömusiikkia sekä teoksia klarinetille, saksofonille ja tarogatolle. Hänen teoksensa *Hagada Klezmer Symphony: Four Glasses of Wine* kantaesitettiin vuonna 2004.

## Lähteet
Teneriffanpaulio

**Teneriffanpaulio** (*Parolinia intermedia*) on ristikukkaiskasvien heimoon kuuluvan paulioiden kasvisuvun pensas. Kasvisuku on endeeminen Kanariansaarilla. Suvussa on seitsemän lajia. Kasvisuku on saanut nimensä Alberto Parolinin mukaan.

## Kuvaus
### Varsi, oksat ja lehdet
Teneriffanpaulio kasvaa noin metrin korkeaksi. Sillä on puutuneet varret. Sen lehdet ovat harmaanvihreät, kapeat, neulasmaiset ja mehevät.

### Kukat ja hedelmät
Teneriffanpaulion kukat ovat 10–20 kukan ryhmissä. Kukkien väri on punertavansininen tai valkoinen. Teneriffanpaulion kukat ovat hyönteispölytteiset. Hedelmä on litu, jossa olevat pienet siemenet sinkotuvat kauas lidun auetessa.

## Levinneisyys
Teneriffanpauliota ei kasva muualla kuin Teneriffalla ja sielläkin vain Punta de Tenon rinteillä 50–200 metrin välisellä vyöhykkeellä. Se muodostaa tiheän pensaikon yhdessä tyräkkien ja muiden kuivuuteen sopeutuneiden kuivakkokasvien kanssa. Espanjan punaisessa kirjassa laji on luokiteltu vaarantuneeksi (VU).

## Lähteet
* 

### Viitteet

## Aiheesta muualla
* 
*
Eemil Helander

**Eemil Helander** (s. 28. toukokuuta 2001 Petäjävesi) on suomalainen kestävyysjuoksija. Hän edustaa Jyväskylän Kenttäurheilijoita ja häntä valmentaa Janne Ukonmaanaho. Vuoteen 2023 asti häntä valmensi Ari Nummela. Helander kilpaili kevääseen 2021 asti myös maastohiihdossa. Hiihdossa hän edusti Keuruun Kisailijoita.

Helander saavutti vuoden 2019 Kalevan kisoissa hopeaa 5&nbsp;000 metrin juoksussa ja pronssia 3&nbsp;000 metrin estejuoksussa sekä vuoden 2020 Kalevan kisoissa hopeaa 5&nbsp;000 metrin juoksussa. Hän voitti Suomen-mestaruuden sekä 5&nbsp;000&nbsp;metrillä että 3&nbsp;000&nbsp;metrin esteissä 2021. Lahden Kalevan kisoissa vuonna 2023 Helander voitti kultaa 5 000 metrin juoksussa, Vaasan Kalevan kisoissa 2024 hän sai samalla matkalla hopeaa. Espoon Kalevan kisoissa 2025 hän voitti 5&nbsp;000&nbsp;metriä ja 3&nbsp;000&nbsp;metrin estejuoksun. Sisäratojen SM-kilpailuissa hän on saanut 3&nbsp;000&nbsp;metrillä hopeaa 2025 ja pronssia 2026. Hän voitti maastojuoksun Suomen-mestaruuden neljällä kilometrillä ja sai joukkuekilpailussa pronssia 2022. Lyhyellä matkalla hän oli kolmas 2025. Viestijuoksun SM-kilpailuissa hän on saavuttanut 4&nbsp;×&nbsp;1&nbsp;500&nbsp;metrin sekaviestissä kultaa 2024 ja 2025 sekä hopeaa 2020 ja 2021. 4&nbsp;000&nbsp;metrin viestissä hän sai hopeaa 2020.

Helander sijoittui Győrin alle 18-vuotiaiden EM-kilpailuissa 2018 kahdeksanneksi 2&nbsp;000&nbsp;metrin estejuoksussa. Seuraavana vuonna hän oli 3&nbsp;000&nbsp;metrin estejuoksussa viides alle 20-vuotiaiden EM-kilpailuissa Boråsissa. Hän sijoittui estejuoksussa neljänneksi Tallinnan alle 23-vuotiaiden EM-kilpailuissa 2021. Espoossa heinäkuussa 2023 järjestetyissä alle 23-vuotiaiden EM-kilpailuissa hän saavutti hopeaa 5&nbsp;000 metrin juoksusta ajalla 13.40,15.

Helanderin ennätys 5&nbsp;000&nbsp;metrillä on 13.40,15 (Espoo 2023) ja 3&nbsp;000&nbsp;metrin estejuoksussa 8.39,75 (Tallinna 2021). 

Hiihdossa Helander kuului nuorten maajoukkueryhmään. Hän voitti useita mitaleita eri ikäluokkien SM-kilpailuista ja nuorten MM-viestissä hopeaa 2021.

Helander suoritti 2021–2022 asepalveluksen Santahaminassa, jossa hän teki Cooperin testissä Puolustusvoimien urheilukoulun ennätyksen 4&nbsp;255 metriä. Hän mursi nilkkansa toukokuussa 2022 ja joutui olemaan alkukesän urheilematta. Hän palasi kilparadoille Kalevan kisoissa elokuussa 2022.

## Lähteet
Antti Ihamäki

**Antti Ihamäki** (s. 2. helmikuuta 1997 Alajärvi) on suomalainen kestävyysjuoksija, joka edustaa Alajärven Ankkureita.

Ihamäki saavutti maastojuoksun SM-kisoissa pitkän matkan kultaa vuonna 2020, hopeaa 2021 ja pronssia 2022, 2023 ja 2024. Vuoden 2019 Kalevan kisoissa hän saavutti pronssia 10 000 metrin juoksussa. Hän sai samalla matkalla hopeaa 2021. Puolimaratonin SM-kilpailuissa hän saavutti kultaa vuonna 2022 ja hopeaa vuosina 2021 ja 2023. Maratonin SM-kilpailuissa Ihamäki sai pronssia vuonna 2021. Sisäratojen SM-kilpailuissa hän saavutti pronssia 3&nbsp;000&nbsp;metrillä 2021. Ihamäki sijoittui 10&nbsp;000&nbsp;metrillä 13:nneksi Eskilstunan alle 20-vuotiaiden EM-kilpailuissa 2015. Aikuisten maaottelussa hän kilpaili ensimmäisen kerran 2019.

Ihamäen ennätys 5&nbsp;000&nbsp;metrillä on 14.09,69 (2023), 10&nbsp;000&nbsp;metrillä 29.28,03 (2023), puolimaratonilla 1.05.47 (2022) ja maratonilla 2.24.42 (2021).

## Lähteet
Jämsän maauimala

**Jämsän maauimala** on nimitys runsaan hehtaarin laajuiselle tekojärvelle Jämsän keskustaajaman Seppolan kaupunginosassa. Se ei toisin sanoen ole määritelmällisesti maauimala, joka tarkoittaa uimalaa, jossa on kattamaton eli ulkotiloihin rakennettu uima-allas. Se sijaitsee Hiidenmäen alla välittömästi keskustan itäpuolella. Maauimala otettiin käyttöön vuonna 1981. Maauimala ja sitä ympäröivä liikuntapuisto peruskorjattiin 2010-luvulla.

## Vesistösuhteet
Järvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Jämsänjoen alueella (14.51), jonka Jämsänjoen suualueeseen (14.511) järvi kuuluu. Järven vedenpinnan korkeus on yli 80 metriä mpy. Jämsänjoen suualueeseen kuuluu Jämsänjoen ohella kolme järveä: Tuuralammi, Leilahti ja Jämsän maauimala.

## Lähteet

## Aiheesta muualla
*Aamulehti: Suomessa on yli 30 maauimalaa: listaukseen mahtuu uusien keskusten lisäksi myös köyhän miehen ratkaisuja – Tampereen vastavalmistuva keskus on yksi suurimmista (26.7.2018)
Ranskan Guayanan lippu

**Ranskan Guayanan lippu** on Ranskan Guayanan tunnus. Virallinen lippu on Ranskan lippu, mutta hallinnolla on oma lippu, jossa on Guyanan siluetti, jossa on neljä nuolta ja teksti *Collectivité Territoriale de Guyane*. Aikaisemmin oli käytössä myös Guayanan departmentin lippu, joka oli suorakulmio, joka oli jaettu puoliksi vasemmasta yläkulmasta oikeaan alakulmaan. Vasemman alakulman kolmio oli keltainen ja oikean yläkulman vihreä. Keskellä oli punainen viisisakarainen tähti. Keltainen väri kuvasti maanalaisia luonnonvaroja, vihreä väri metsiä. Punainen tähti kuvasti maan sosialistista suuntausta. Tämä lippu korvattiin Ranskan lipulla vuonna 2015.

## Lähteet
Levi (täsmennyssivu)

**Levi** voi tarkoittaa seuraavia:

* Levi, tunturi ja talviurheilukeskus Kittilässä
* Levi tai Leevi, miehen etunimi
* Levi, sukunimenä:
** Beppo Levi (1875–1961), italialainen matemaatikko, jonka mukaan on nimetty Beppo Levin lause
** Carlo Levi (1902–1975), italianjuutalainen kirjailija, kuvataiteilija ja antifasisti
** David Levi (s. 1962), israelilais-yhdysvaltalainen pokeriammattilainen
** Devon Levi (s. 2001), kanadalainen jääkiekkomaalivahti
** Hilde Levi (1909–2003), saksalais-tanskalainen fyysikko
** Isaac Levi (1930–2018), yhdysvaltalainen filosofi ja professori
** Paul Levi (1883–1930), saksalainen lakimies ja kommunistipoliitikko
** Primo Levi (1919–1987), italialainen kemisti ja kirjailija
** Rita Levi-Montalcini (1909–2012), italialainen neurologi, Nobelin lääketieteen palkinnon saaja
** Sylvain Lévi (1863–1935), ranskalainen indologi
** Tullio Levi-Civita (1873–1941), italialainen matemaatikko, jonka mukaan on nimetty Levi-Civita-symboli
** Zachary Levi, (s. 1980), yhdysvaltalainen näyttelijä.
Guadeloupen lippu

**Guadeloupen lippu** on Guadeloupen tunnus. Guadeloupen virallinen lippu on Ranskan lippu. Guadeloupella on kuitenkin käytössä myös epävirallinen lippu, joka on saanut vaikutteita Pointe-à-Pitren vaakunasta. Tässä joko punaisella tai mustalla pohjalla on keltainen aurinko, jonka takana on vihreä sokeriruoko. Lipun yläosassa on sininen suorakulmio, jossa on kolme kultaista fleurs-de-lisia.

## Lähteet
Anton Kunnas

**Anton Kunnas** (s. 17. helmikuuta 1999 Vantaa) on suomalainen yleisurheilija, joka edustaa IF Sibbo-Vargarnaa.

Kunnas voitti vuoden 2019 Kalevan kisoissa hopeaa seiväshypyssä. Viestijuoksun SM-kilpailuissa hän on saavuttanut 4&nbsp;×&nbsp;400&nbsp;metrin viestissä kultaa 2019 ja pronssia 2018. Sisäratojen SM-kilpailuissa Kunnas saavutti 4&nbsp;×&nbsp;200 metrin viestissä hopeaa 2023.

Kunnas hyppäsi seiväsennätyksensä 522 Espoossa 18. elokuuta 2019.

## Lähteet
Suomen vietnamilaisten buddhalaisten yhdyskunta

**Suomen vietnamilaisten buddhalaisten yhdyskunta** on Suomessa 29. syyskuuta 1998 rekisteröity uskonnollinen yhdyskunta, jonka kotipaikka on Turku.

Yhdyskunta on Suomen suurin buddhalainen yhdyskunta. Siihen kuului 691 jäsentä vuonna 2018. Yhdyskunnan opillinen perusta on mahajana-buddhalaisuus.

Yhdyskunnan temppeli on Turussa sijaitseva Lootuksen sydämen temppeli.

## Katso myös
* Luettelo Suomen buddhalaisista yhteisöistä
* Suomen Vietnamilaisten Buddhalaisuus Yhdyskunta

## Lähteet

## Aiheesta muualla
* Yhdyskunnan kotisivu
Franz Krommer

**Franz Krommer** (myös *František Kramář*; 27. marraskuuta 1759 Kamenets – 8. tammikuuta 1831 Wien) oli tšekkiläinen säveltäjä. Häntä pidettiin aikanaan vahvana Ludwig van Beethovenin kilpailijana, ja etenkin hänen jousikvartettojaan pidettiin arvossa. Krommerin kuoleman jälkeen hänen maineensa kuitenkin hiipui pitkälti Beethovenin aseman vahvistuttua.

Krommer aloitti vuonna 1774 viulun- ja urkujensoiton opiskelun setänsä, säveltäjä, kuoromestari Anton Matthias Krommerin johdolla. Hän sai setänsä kautta myös aseman tilapäisenä urkurina Tuřanyssa joko vuonna 1777 tai 1778. Krommer tutustui myös musiikin teoriaan ja sävellykseen. Hän matkusti vuonna 1785 Wieniin, mutta ei löytänyt sieltä pysyvää työtä. Noin vuonna 1786 hän sai viulistin paikan hoviorkesterista Simontornyasta. Vuonna 1788 hänestä tuli tämän orkesterin musiikillinen johtaja, mutta hän lähti vuonna 1790 konserttimestariksi Pécsin tuomiokirkkoon. Hänen varhaisimmat säilyneet teoksensa ovat 1790-luvun alussa päivättyjä.

Krommer toimi kahdessa pienemmässäkin hovissa konserttimestarina vuodesta 1793 alkaen. Vuonna 1795 hän palasi Wieniin, jossa ilmeisesti opetti sävellystä seuraavien kolmen vuoden ajan. Vuosina 1798–1810 Krommer toimi konserttimestarina herttuan hovissa. Tänä aikana julkaistiin hänen varhaisimmat sinfoniansa sekä konserttonsa ja suurin osa hänen jousikvartetoistaan. Vuonna 1811 Krommer hyväksyi nimityksen baletin konserttimestariksi Wienin Hoftheateriin ja neljä vuotta myöhemmin *Kammertürhüterin* aseman keisari Franz I:n hovissa. Hän matkusti hallitsijan kanssa useisiin kaupunkeihin Ranskaan ja Italiaan seuraavien parin vuoden aikana. Vuonna 1818 hänet korotettiin hovisäveltäjän ja kamarimusiikkijohtajan asemaan Leopold Kozeluchin seuraajana. Näissä tehtävissä hän toimi loppuikänsä. 

Tyylillisesti Krommer oli lähempänä Joseph Haydnia ja Wolfgang Amadeus Mozartia kuin Beethovenia. Hän sävelsi useimmissa genreissä, mutta ei kuitenkaan tehnyt oopperaa eikä yksinlauluja.

## Lähteet

## Aiheesta muualla
* IMSLP: Franz Krommer: nuotteja
Monywa

**Monywa** (burmaksi: မုံရွာမြို့) on kaupunki Monywan piirikunnassa Sagaingin alueella Myanmarissa. Sen väkiluku heinäkuussa 2019 oli 185 783 ihmistä.

Monywan vuotuinen keskilämpötila on 26,8 celsiusastetta. Kylmin kuukausi on tammikuu ja lämpimin toukokuu. Sateisin kuukausi on syyskuu ja yhteensä Monywassa sataa vuodessa keskimäärin 785 millimetriä.

## Lähteet

## Aiheesta muualla
Paul Holmgren

**Paul Howard Holmgren** (s. 2. marraskuuta 1955 Saint Paul, Minnesota, Yhdysvallat) on yhdysvaltalainen uransa lopettanut jääkiekkoilija, joka pelasi oikeana laitahyökkääjänä. NHL:ssä hän pelasi urallaan yhteensä 527 ottelua tehoilla 144+179=323 Minnesota North Starsin ja Philadelphia Flyersin riveissä. AHL:ssä hän pelasi urallaan yhteensä 6 ottelua joissa teki tehot 4+4=8.

Holmgren toimi Philadelphia Flyersin general managerina vuodet 2006–2014 ja päävalmentajana vuodet 1988–1992.

## Lähteet
Martiniquen lippu

**Martiniquen lippu** on Martiniquen tunnus, joka otettiin käyttöön helmikuussa 2023. Alue käytti tätä ennen virallisena lippunaan Ranskan lippua. Toukokuussa 2019 Martinique otti käyttöön uuden, epävirallisen lipun, jota se käytti muun muassa urheilu-, kulttuuri- ja kansainvälisissä tapahtumissa. Lippu on jaettu kahdeksan osaan, joista neljä on vihreitä ja neljä sinisiä. Numero kahdeksan kuvaa kahdeksaa Martiniquella puhuttua kieltä. Välissä on valkoiset raidat. Keskellä on valkoinen rengas, jossa on 34 tähteä, jotka kuvaavat saaren yhteisöjä. Renkaan keskellä on valkoinen kiekko, jonka keskellä on sini-valkoinen jättiläissiipikotilo.

Ennen nykyistä lippua Martiniquella oli käytössä epävirallinen käärmelippu. Tässä lipussa valkoisella pohjalla oli neljä sinistä suorakaidetta, jonka sisällä oli valkoinen käärme. Tämän lipun historia ulottuu vuoteen 1766. Tätä lippua käytettiin aikoinaan erityisesti orjalaivoissa.

## Lähteet
Nico Oksanen

**Nico Henri Johannes Oksanen** (s. 27. heinäkuuta 1994 Humppila) on suomalainen kuulantyöntäjä, joka edustaa Turun Urheiluliittoa. Vuoteen 2019 asti hän edusti Loimaan Voimaa. Häntä on vuodesta 2022 lähtien valmentanut  Arsi Harju.

Kalevan kisoissa Oksanen voitti kultaa vuonna 2023 tuloksella 18,74, minkä lisäksi hän on saavuttanut hopeaa 2019 silloisella ennätyksellään 17,88 ja 2024 tuloksella 17,89 sekä pronssia 2022 tuloksella 17,35. Sisäratojen SM-kilpailuissa hän sai hopeaa 2022 ja 2023 sekä pronssia 2024. Hän kilpaili aikuisten maaottelussa ensimmäisen kerran 2019.

Oksasen ennätys kuulantyönnössä on 13. heinäkuuta 2023 Nousiaisissa työnnetty 18,75.

## Lähteet
GET-ligaenin kausi 2018–2019

**GET-ligaen-kausi 2018–2019** oli GET-ligaenin historian 80. kausi. Runkosarja alkoi syyskuussa 2018 ja päättyi maaliskuussa 2019. Pudotuspelit pelattiin 7. maaliskuuta–15. huhtikuuta 2019. Vålerenga Ishockey voitti runkosarjan, mutta hävisi välierissä Frisk Askerille, joka voitti finaalissa Storhamar Ishockeyn 4–2. Voitto oli Askerille sen seurahistorian neljäs.

Runkosarjan pistekuningas oli ruotsalainen Vålerengan Rasmus Ahlholm, joka teki 47 otteluun pisteet 34+47=81.

## Lähteet
Handel Gothic

**Handel Gothic** on geometrinen groteski tai sans-serif-kirjaintyyppi. Sen suunnittelivat Don Handel ja Robert Trogman. FotoStar/Facsimile Fonts julkaisi kirjaintyypin 1965. Sen omintakeiset kirjainmuodot herättävät futuristisen vaikutelman, ja kirjaintyypistä tuli julkaisunsa jälkeen suunnattoman suosittu graafisten suunnittelijoiden keskuudessa. Handel Gothic on ollut useiden logojen pohjana. Esimerkiksi Saul Bass käytti Handel Gothicia vuonna 1973 suunnittelemassaan United Airlines -lentoyhtiön logossa.  Handel Gothicia on käytetty myös Star Trek: Deep Space Nine -sarjan alkuteksteissä.

Handel Gothicissa on suuri x-korkeus ja linjakkaat muodot, mikä takaa hyvän luettavuuden niin pienessä kuin suuressa pistekoossa. Handel Gothicista on julkaistu monia digitaalisia versioita, julkaisijoina muun muassa Bitstream, Linotype, ITC  ja Elsner+Flake. Versioissa on jonkin verran eroja. Osassa on esimerkiksi eri leikkauksia ja toisissa on mukana vaihtoehtoisia kirjainmuotoja.

## Lähteet
Suomen Vietnamilaisten Buddhalaisuus Yhdyskunta

**Suomen Vietnamilaisten Buddhalaisuus Yhdyskunta** on Suomessa 11. kesäkuuta 2013 rekisteröity uskonnollinen yhdyskunta, jonka kotipaikka on Vantaa. Yhdyskunnalla on vuonna 2009 perustettu temppeli Vantaan Länsisalmella, temppeliä on sittemmin laajennettu kasvaneen jäsenmäärän vuoksi 2010-luvulla.

Yhdyskuntaan kuului 32 jäsentä vuonna 2018.

## Katso myös
* Luettelo Suomen buddhalaisista yhteisöistä
* Suomen vietnamilaisten buddhalaisten yhdyskunta

## Lähteet
Lampibarbi

**Lampibarbi** (*Puntius sophore*) on karppien heimoon (Cyprinidae) ja Barbinae-alaheimoon kuuluva aasialainen makean veden kala. 

Lampibarbi elää trooppisissa, yli 22 celsiusastetta lämpimissä olosuhteissa Pakistanissa, Intiassa, Nepalissa, Bangladeshissa, Myanmarissa, Kiinassa, Bhutanissa ja Afganistanissa. Lampibarbi tulee sukukypsäksi kahdeksansenttisenä; pisin kala on ollut 20-senttinen. 

## Lähteet
Kunów (Lublinin voivodikunta)

**Kunów** on kylä Firlejin kunnassa Lubartówin piirikunnassa, Lublinin voivodikunnassa Puolassa. Se sijaitsee noin 4 kilometriä länteen Firlejista ja 15 kilometriä luoteeseen Lubartówista. Kylä on samannimisen järven länsirannalla. Kunówin kylässä asui vuonna 330 henkilöä vuonna 2011.

## Lähteet
Pussikielikotilot

**Pussikielikotilot** (Sacoglossa) on merissä elävien kotiloiden ryhmä (ylälahko), johon kuuluu sekä kuorellisia kotiloita että kuorettomia lajeja (merietanoita). Yhteensä pussikielikotiloita tunnetaan noin 700 lajia, jotka jaetaan kymmenkuntaan heimoon kolmessa yäheimossa.

Pussikielikotilot imevät ravinnokseen viherlevien solunesteitä ja mm. kloroplasteja. Jotkin lajit voivat vangita levän kloroplastit omiin kudoksiinsa, jossa ne jatkavat yhteyttämistä ja symbiontteina tuottavat vihreille nilviäisille ravintoa. Tätä kleptoplastiana tunnettua ilmiötä ei tunneta muilta  monisoluisilta, protisteilta kylläkin.

Suomen rannikolla elää kaksi kuoretonta pussikielikotilolajia, sukkulamerietana (*Limapontia depressa*) ja ruskomerietana (*Alderia modesta*).

Pussikielikotilot on luokiteltu takakiduskotiloihin (Opisthobranchia), joka on nykyluokituksesta pois jäänyt nilviäisryhmä.

## Lähteet
Veronica thessalica

***Veronica thessalica*** on ratamokasvien (Plantaginaceae) heimoon ja kaksisirkkaisten luokkaan kuuluva kasvilaji. Lajin kuvasi tieteelle ensimmäisen kerran George Bentham. Sillä ei ole alalajeja. Lajin kukat ovat violetin värisiä.

## Lähteet
Einari Välimäki

**Einari Välimäki** (s. 2. maaliskuuta 1994 Noormarkku) on suomalainen seiväshyppääjä, joka edustaa Noormarkun Nopsaa.

Välimäki voitti vuoden 2019 Kalevan kisoissa pronssia seiväshypyssä. Hän hyppäsi ennätyksensä 510 Porissa 2015.

Välimäki toimii myös Decent -yhtyeen tuottajana.

## Lähteet
Oréstis Toufektsís

**Oréstis Toufektsís** (; s. 1966 Taškent, Uzbekistan) on kreikkalainen säveltäjä. Hän opiskeli Thessalonikissa musiikin teoriaa, pianonsoittoa ja insinööritaitoa. Myöhemmin (1993–1999) hän sai opetusta Gerd Kühriltä ja Hermann Markus Pressliltä Musiikin ja esittävien taiteiden yliopistossa, Grazissa. Hän asettui pysyvästi Itävaltaan ja aloitti harmonian sekä musiikin teorian opettamisen aiemmassa opinahjossaan Grazissa vuonna 1999.

Toufektsís liittyi vuonna 1995 *Die Andere Saite* -säveltäjäkollektiiviin, ja hän oli mukana perustamassa ART-resonanz-nykymusiikkikokoonpanoa vuonna 1998. Hän on tullut useampaan otteeseen palkituksi sävellyskilpailuissa. Hänen teostensa joukossa ovat orkesterille sävelletyt *Nalos-Ackmi* ja *Arsyon* sekä lukuisat kamarimusiikkisävellykset. Töitä on esitetty eri puolilla Eurooppaa.

## Lähteet
Jaakon päivät

**Jaakon päivät** on Pietarsaaressa heinäkuussa järjestettävä juhla. Tapahtuma on kasvanut viikonlopputapahtumasta viikon kestäväksi juhlaksi. 

## Historia
Jaakon päiviä on järjestetty vuodesta 1976 lähtien. Jaakon päiviä vietetään viikolla, jolloin on Jaakon nimipäivä 25. heinäkuuta. Vanhan ajan tori on ollut Jaakon päivien vakiohjelmistoa 1980-luvun alusta lähtien. Vuodesta 1986 lähtien on Jaakon päivien yhteydessä julkistettu Laiska-Jaakko. Arvonimen saa merkittävästä panoksesta Pietarsaaren hyväksi.

## Lähteet
* Håkan Andersson, Guy Björklund, Sixten Ekstrand, Kai Hoffman: *Pietarsaaren historia osa V*. Pietarsaaren kaupunki, 2015
### Viitteet

## Aiheesta muualla
* Jaakon päivien kotisivut
Alholmens Kraft 2

**Alholmens Kraft 2** on Pietarsaaressa sijaitseva maailman suurin biopolttoainepohjainen voimalaitos, joka valmistui vuonna 2001. Voimalaitoksessa tuotetaan kaukolämpöä Pietarsaaren asukkaille, sekä prosessihöyryä ja -lämpöä UPM:n tehtaille. 

## Lähteet
Danger Close: The Battle of Long Tan

**Danger Close: The Battle of Long Tan** on vuonna 2019 julkaistu Long Tânin taisteluun sijoittuva sotaelokuva, jonka ohjaajana toimii Kriv Stenders. Elokuvan rooleissa on muun muassa Travis Fimmel, Luke Bracey, Daniel Webber, Richard Roxburgh, Nicholas Hamilton ja Matt Doran.

## Aiheesta muualla
*
Pete Stollery

**Pete Stollery** (s. 24. heinäkuuta 1960 Halifax, West Yorkshire) on brittiläinen säveltäjä. Hän opiskeli Jonty Harrisonin johdolla Birminghamin yliopistossa. Hänen oppiarvonsa on filosofian tohtori.

Stollery on menestynyt useissa kilpailuissa, ja hänen musiikkiaan on esitetty muun muassa ISCM World Music Days -festivaalilla. Hän on keskittynyt etenkin elektroakustisen musiikin tekemiseen. Hän toimi vuosina 1985–2003 Sonic Arts Networkin puheenjohtajana ja toimitti sen *[[Journal of Electroacoustic Music]]* -lehteä. Vuonna 1996 Stollery oli Simon Atkinsonin, Robert Dowin ja Alistair MacDonaldin kanssa mukana perustamassa äänitaiteilijoiden invisiblEARts-ryhmää Skotlannissa.

Stollery on luennoinut Aberdeenin yliopistossa, jossa on myös johtanut elektroakustisen musiikin studiota.

## Lähteet
Rusinamakkara

**Rusinamakkara** on turkulaisten perinneruoakseen ottama makkara. Rusinamakkara sisältää ohrasuurimoita, sianlihaa, sianmaksaa, sipulia, siirappia ja rusinoita. Varsinais-Suomessa on neljä rusinamakkaran valmistajaa, valtakunnallisesti noin kymmenen. 1800-luvulla rusinamakkara oli joulun ajan ruokalaji.

## Lähteet
World Register of Marine Species

**World Register of Marine Species** (lyhenne **WoRMS**) on taksonominen internet-tietokanta, joka listaa maailman merieliöt. Sieltä löytyy lajien taksonomia, niiden löytäjä, synonyymit sekä tieto siitä elävätkö lajit merien lisäksi muissa vesissä. World Register of Marine Species käyttää usein lähteenään muita tietokantoja kuten FishBasea tai AlgaeBasea. Verkkosivuille lisätään nykyisin joka päivä uusien lajien kuvauksia. 

## Lähteet
Islamic Multicultural Da’wah Center

**Islamic Multicultural Da'wah centre** on Suomessa 28. kesäkuuta 2005 rekisteröity uskonnollinen yhdyskunta, jonka kotipaikka on Helsinki.

Yhdyskunnan uskonto on sunnalainen islam. Vuonna 2018 yhdyskuntaan kuului 277 jäsentä. Enemmistö heistä on afrikkalais- ja arabitaustaisia maahanmuuttajia. Yhdyskunnalla on moskeija Munkkiniemessä.

## Katso myös
* Luettelo Suomen islamilaisista yhteisöistä

## Lähteet
Ystävä (albumi)

**Ystävä** on Katri Helenan albumi, joka julkaistiin vuonna 1978. Albumi on myynyt kultalevyyn oikeuttavan määrän.

Albumin nimikappaleen ”Ystävä” on säveltänyt Katri Helenan silloinen aviomies Timo Kalaoja ja sanoittanut Katri Helena. Se sijoittui jaetulle toiselle sijalle Suomen euroviisukarsinnassa 1978. Muut kappaleet ovat eri tekijöiden ulkomaisia käännöskappaleita.

## Kappaleet

### A-puoli
#
#
#
#
#
#

### B-puoli
#
#
#
#
#
#

## Lähteet
Vladimir Nikolajev (säveltäjä)

**Vladimir Arkadjevitš Nikolajev** (; s. 15. joulukuuta 1953 Mykolajiv, Ukraina) on venäläinen säveltäjä. Hänen tuotantoonsa kuuluu enimmäkseen orkesteri- ja kamarimusiikkiteoksia, joita on esitetty Euroopassa ja Pohjois-Amerikassa.

Nikolajev opiskeli sävellystä Aleksandr Tšugajevin johdolla Gnesin-musiikkiakatemiassa Moskovassa ja valmistui vuonna 1981. Hän täydensi opintojaan Tšugajevin johdolla Tšaikovski-konservatoriossa vuosina 1983–1985. Nikolajev sai vuonna 1991 neljännen palkinnon Varsovan Witold Lutosławski -kilpailussa konsertollaan orkesterille sekä vuonna 1992 Lili Boulangerin muistosäätiön palkinnon Bostonissa kolmella eri teoksellaan.   

## Lähteet
Vladimir Nikolajev

**Vladimir Nikolajev** voi viitata seuraaviin henkilöihin:

* Vladimir Nikolajev, venäläinen arkkitehti
* Vladimir Nikolajev, venäläinen murhaaja ja kannibaali
* Vladimir Nikolajev, venäläinen poliitikko, Vladivostokin entinen pormestari
* Vladimir Nikolajev, venäläinen säveltäjä
Arpaillargues-et-Aureillac

**Arpaillargues-et-Aureillac** on kunta Ranskan eteläosassa Gardin departementissa Occitanien alueella.  Se sijaitsee noin 25 kilometriä Nîmesin kaupungista pohjoiseen.

Paikallinen linna *Chateau d'Arpaillargues* on rakennettu 1700-luvulla. Linnassa asui aikoinaan Agoultin kreivitär Marie de Flavigny, joka oli kirjailija sekä säveltäjä Franz Lisztin muusa. Nykyään linna toimii hotellina.

## Lähteet

## Aiheesta muualla
Sainte-Anastasie (Gard)

**Sainte-Anastasie** on kunta Ranskan eteläosassa Gardin departementissa Occitanien alueella.  Se sijaitsee Gardonjoen varrella noin 18 kilometriä Nîmesin kaupungista pohjoiseen.

Kunnan maamerkki on Saint-Nicolasin silta. Se on rakennettu vuosina 1245-1260 Gardonjoen yli, ja sitä kautta kulkee Nîmesin ja Uzèsin kaupungit yhdistävä tie. Silta kunnostettiin Toisen keisarikunnan aikana. Vuoden 2002 tulvissa silta kärsi taas vahinkoja.

## Lähteet

## Aiheesta muualla
Siilinjärven terveyskeskus

**Siilinjärven terveyskeskus** on Siilinjärven kunnassa Pohjois-Savon hyvinvointialueen ylläpitämä terveysasema. Ennen toimintojen siirtämistä Pohjois-Savon hyvinvointialueelle, terveyskeskus oli avoinna arkipäivisin kello 8–20 sekä viikonloppuisin ja juhlapyhinä kello 8–18. Hyvinvointialue tarjoaa Siilinjärvellä perusterveydenhoitoa myös suppeammin avoinna olevalla Vuorelan terveysasemalla.

Muulloin eli iltaisin ja öisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi).

Siilinjärven terveyskeskus on arvioitu vuosien 2018 ja 2019 alun kansallisessa vertailussa erinomaiseksi, maan parhaimpiin lukeutuvaksi nuorten erikoistuvien lääkärien koulutuspaikaksi.

Siilinjärven alkuperäinen terveyskeskus valmistui vuonna 1980. Uusi terveyskeskus rakennettiin vuosina 2021–2022 samalle tontille aiemman terveyskeskuksen viereen. Runsaan 6&nbsp;000 bruttoneliömetrin suuruinen rakennus toteutetaan elinkaarimallilla. Tällöin terveyskeskuksen rakentava Lujatalo Oy vastaa yhteensä 39 miljoonan euron arvoisen sopimuksen puitteissa myös rakennuksen kunnossapidosta 20 vuoden ajan. Uusiin tiloihin terveyskeskus suunnittelee muuttavansa syksyksi 2022.  

## Lähteet
IBM System/390

**IBM System/390** (lyhyesti **S/390**) on IBM:n suurtietokonesarja, joka julkistettiin 5. syyskuuta 1990.

Järjestelmässä käytetään CMOS-tekniikkaan perustuvia prosessoreja, joista on julkaistu usean eri sukupolven versioita järjestelmän julkaisun jälkeen. Suoritin toteuttaa ESA/390 käskykannan, joka perustuu ja on yhteensopiva IBM S/360 -arkkitehtuurin kanssa. Suorittimen sukupolvet ovat G2 (1995), G3 (1996), G4 (1997) ja G5 (1998).

Alustan OS/390-käyttöjärjestelmä käyttää EBCDIC-merkistöä. OS/390 on seuraaja OS/360:lle, joka on tunnettu myös nimellä MVS.

IBM julkaisi Linux-ytimelle muutokset S/390-alustan tuen lisäämiseksi joulukuussa 1999. Linux vaatii toisen sukupolven (G2) CMOS-pohjaisen System/390:n. Linuxia voidaan ajaa natiivisti suoraan laitteistolla, loogisella osiolla (LPAR) tai virtuaaliosiolla (z/VM). Tuki kattaa myös seuraavan zSeries-alustan.

## Lähteet

## Aiheesta muualla
* S/390 Parallel Enterprise Server 
* S/390 microprocessor design (PDF) 
* Dokumentaatiota bitsavers.org-palvelussa
Katson sineen taivaan (albumi)

**Katson sineen taivaan** on suomalaislaulaja Katri Helenan kolmastoista studioalbumi vuodelta 1979. Albumi on myynyt kultalevyyn oikeuttavan määrän.

Albumin nimikappaleella ”Katson sineen taivaan” Katri Helena edusti Suomea vuoden 1979 Eurovision laulukilpailussa. Siitä on tullut yksi Katri Helenan suosituimpia lauluja, samoin kuin albumin aloituskappaleesta ”Katson autiota hiekkarantaa”.

## Kappaleet

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Tekijät
* Katri Helena – laulu

### Muusikoita
* Veikko Samuli – kapellimestari (1–5, 8, 9), kosketinsoittimet (3)
* Kalervo ”Kassu” Halonen – piano
* Ami Aspelund – taustalaulu (8)
* Pertti ”Kalle” Fält ja Maarit Hurmerinta – taustalaulu (10)
* Maija Hapuoja – taustalaulu (3)
* Aimo Jaara – taustalaulu (1, 3–5, 7–9, 11) 
* Irina Milan – taustalaulu (1, 4, 5, 8–10, 12)
* Irma Tapio – taustalaulu (3)
* Juhani Aaltonen – puhallinsoittimet (1)
* Esko Heikkinen – puhallinsoittimet (4)
* Juha Björninen – kitarat (1, 2, 4, 7, 8, 10)
* Antero Jakoila – kitarat (8, 11)
* Peter Lerche – kitarat (8, 10)
* Janne Louhivuori – kitarat (1, 2, 5, 9, 10 (sähkö), 12) 
* Eero Lupari – kitarat (3)
* Heikki ”Häkä” Virtanen – basso (1–5, 7–12) 
* Tapani ”Nappi” Ikonen – rummut (1, 10)

#### Jousiryhmän jäseniä
* Heikki Hämäläinen – viulut (4, 7, 8, 10–12) 
* Seppo Rautasuo – viulut (3, 10)
* Heikki Tamminen – viulut (1)
* Jorma Ylönen – viulut (3, 10)
* Heikki Vehmanen – alttoviulu (1)
* Kari Lindstedt – sello (3, 10)
* Jaakko Raulamo – sello (1)
Lähteet:

## Lähteet
Spektri (albumi)

**Spektri** on  Jannan neljäs albumi, joka julkaistiin 2018.

## Kappaleet
#
#
#
#
#
#
#
#
#
#
#
#

## Arvostelut
* Soundi: 

## Lähteet
Tuuletar (yhtye)

**Tuuletar** on suomalainen a cappella -lauluyhtye. Yhtyeeseen kuuluvat Venla Ilona Blom, Sini Koskelainen, Johanna Kyykoski ja Piia Säilynoja.

Yhtyeen jäsenet tapasivat Århusin musiikkiakatemiassa Tanskassa ollessaan opiskelijavaihdossa vuonna 2011.

Tuuletar yhdistelee suomalaista kansanmusiikkia, rytmikästä beatboxausta sekä vaikutteita maailmalta, kuten Bollywoodista, Afrikasta ja bulgarialaisesta naiskuorolaulusta. Kaikki yhtyeen äänet tuotetaan ihmisäänillä, mutta yhtye käyttää efekteihin esimerkiksi oktaaveria tuottamaan lauluääntä matalampia taajuuksia. Yhtyeen albumi *Tules maas vedes taivaal* sai vuonna 2017 *Vuoden etnoalbumi* -palkinnon Emma-gaalassa.

Yhtye on esiintynyt ulkomailla enemmän kuin Suomessa, ja yhtyeen laulua on kuultu myös Game of Thrones -sarjan trailerilla. Vuonna 2019 yhtye palkittiin *Vuoden kansainvälistyjänä* Etnogaalassa.

Yhtye esiintyi 18. lokakuuta 2019 Vain elämää -ohjelmassa Lauri Tähkän kanssa Samu Haberille kappaleella *Miehessä vikkaa* (I Help You Hate Me).

## Diskografia

* *Ahavana kulemme* (EP, 2013)
* *Kohma* (single, 2015)
* *Ei leijuta* (single, 2016)
* *Uho* (single, 2016)
* *Tules maas vedes taivaal* (albumi, 2016)
* *Valtaaja / Invader* (EP, 2019)
* *Rajatila / Borderline* (albumi, 2019)
**Vetten Vuoro / Turn of the Tide* (EP, 2021)
**Loimu (Mikko Heikinpoika Remix)* (digital single, 2021)

## Lähteet

## Aiheesta muualla
* Tuuletar-yhtyeen verkkosivut
EWE

**EWE** (oikealta nimeltään **Erkko Väisänen**, s. 1980, Kotka) on suomalainen juontaja, tapahtumatuottaja ja rap-artisti. 

## Ura
EWE aloitti uransa tapahtumajärjestänä. Suurimpia Ewen järjestämiä tapahtumia on Sano Ääneen! Hämeenlinnassa.

EWE ensimmäinen suurempi artistina esiintyminen tapahtui vuonna 2013 silloin toimineen Tietosuus-kokoonpanon jäsenenä Elämä Lapselle -konsertissa Hartwall Areenalla. EWE on soolourallaan julkaissut viisi singleä, joista ensimmäinen oli vuonna 2017 ilmestynyt Miks Teit Noin. Laajempaa huomiota sai kuitenkin Ewen kolmas single Sä Muistat Sen Nimen. Ewen julkaisut ovat keränneet yli 200&nbsp;000 kuuntelua Spotifyssa. EWEn yksi merkittävimpiä esiintymisiä oli vuoden 2017 Blockfest. 

EWE kampanjoi koulukiusaamista vastaan vuonna 2019. Hän asuu nykyisin Espoossa.

## Diskografia
### Singlet
* *Miks Teit Noin* (2017)
* *Elämä on mennyt päin peetä* (2017)
* *Sä Muistat Sen Nimen* (2018)
* *Seilaillaan* (2018)
* *Lähiönomi* (2019)

## Lähteet
Julma kuu

**Julma kuu** on Outi Pakkasen psykologinen romaani narsistin uhriksi joutuneesta naisesta. Sen on julkaissut Crime Time vuonna 2012.

## Juoni
Tarina kertoo rakkaussuhteissaan epäonnisesta naisesta, joka rakastuu elämänsä mieheksi luulemaansa psykiatriin. Syvälle suhteeseen ajautunut nainen huomaa vasta kovin myöhään, että todellisuus on toinen, nainen on narsistisen miehen uusin uhri, jota psykiatri manipuloi. Tarkkasilmäinen naapuri rientää avuksi.

## Lähteet
Sydämeni tänne jää

**Sydämeni tänne jää** on Katri Helenan albumi, joka julkaistiin vuonna 1980. Albumi on myynyt kultalevyyn oikeuttavan määrän.

Albumi koostuu eri tekijöiden käännöskappaleista, lukuun ottamatta kahta Veikko Samulin ja yhtä Jori Sivosen sävellystä. Avauskappale, Veikko Samulin ja Juha Vainion kirjoittama ”Mun sydämeni tänne jää” tuli toiseksi vuoden 1980 Syksyn sävel -kilpailussa, jossa voiton vei Mikko Alatalon ”Rikoo on riskillä ruma”..

## Kappaleet

### A-puoli
#
#
#
#
#
#

### B-puoli
#
#
#
#
#
#

## Lähteet
Johanna Kylmänen

**Ingrid Johanna Katariina Kylmänen** (s. 22. maaliskuuta 2002 Pradera, Kolumbia) on suomalainen pikajuoksija, joka edustaa Raision Kuulaa. Hän on sekä Kolumbian että Suomen kansalainen. Kylmäsen valmentaja on Petteri Jouste. Aikaisemmin häntä valmensi hänen isänsä Ari Kylmänen.

Kylmänen karsiutui vuonna 2018 Györin alle 18-vuotiaiden EM-kilpailuissa 100 ja 400 metrin välierissä. Buenos Airesissa järjestetyissä nuorten olympialaisissa hän oli mukana 100 metrillä. Heinäkuussa 2019 Kylmänen saavutti tyttöjen 100 metrin juoksussa hopeaa Euroopan nuorten olympiafestivaaleilla Azerbaidžanin Bakussa. Hän karsiutui vuonna 2021 alle 20-vuotiaiden EM- ja MM-kilpailuissa 100 metrin välierissä. Hän kuului Münchenin EM-kilpailuissa 2022 alkuerissä karsiutuneeseen Suomen 4&nbsp;×&nbsp;100&nbsp;metrin viestijoukkueeseen.

Kylmänen on saavuttanut Kalevan kisoissa pronssia 100 metrin juoksussa vuosina 2018, 2021 ja 2022. Sisäratojen SM-kilpailuissa hän on saavuttanut 60 metrin juoksussa pronssia 2022 ja 2023. Hän on voittanut yhteensä 14 henkilökohtaista juniorisarjojen SM-kultamitalia eri ikäsarjoissa juoksussa sekä moniotteluissa.

## Henkilökohtaiset ennätykset
; Ulkoradat

;Sisäradat

## Lähteet
Haitham Sukkarieh

**Haitham Sukkarieh** (s. 1966 Irbid) on jordanialainen säveltäjä ja kapellimestari. Hän valmistui Kairon taideakatemian konservatoriosta vuonna 1992 opiskeltuaan siellä Aziz el-Shawanin johdolla. Hän sai sieltä myös filosofian tohtorin arvon vuonna 2011. Opintojensa tueksi hän sai stipendin kuningas Abdullah II:lta. Sukkariehin teoksia on esitetty Egyptissä, Jordaniassa ja Qatarissa. Hänen tuotantoonsa kuuluu muun muassa lukuisia orkesteriteoksia, pianosävellyksiä sekä elokuva- ja teatterimusiikkia.

Sukkarieh perusti Jordanian kansallisorkesterin Ammanissa vuonna 1997 ja otti hoitaakseen sen pääkapellimestarin tehtävät. Hän opetti sävellystä ja harmoniaa Jordanian musiikkiakatemiassa vuosina 1997–2003. Hän on toiminut myös Jordanian yliopiston apulaisprofessorina. Hän on esiintynyt luennoitsijana tutkimusseminaarissa Isossa-Britanniassa.

## Lähteet
Arafat-vuori

**Arafat-vuori** () on noin 70 metrin korkuinen kukkula Saudi-Arabiassa, parikymmentä  kilometriä Mekasta itään. Islamilaisen perimätiedon mukaan Arafat on paikka, jossa Muhammad piti viimeisen saarnansa. Arafatilla käynti kuuluu muslimien suureen pyhiinvaellukseen, Hadžiin, ja se suoritetaan islamilaisen kalenterin mukaisen *Dhu-l-Hijjah* -kuukauden 9. päivänä, joka sen vuoksi tunnetaan "Arafatin päivänä*"* ().  Pyhiinvaeltajat viettävät kukkulalla yleensä koko iltapäivän keskipäivästä auringon laskuun saakka.

Arafatilla sijaitsee vuonna 2010 avatun Mekan ainoan metrolinjan itäinen pääasema, Arafat 1. Sen läheisyydessä ovat myös Arafat 2 - ja Arafat 3 -nimiset asemat.

## Nimen alkuperä
Nimi Arafat johtuu arabian kielen sanoista, jotka tarkoittavat ”yleistä tietoa” tai ”luonnollisesti ymmärrettävää.” Nimeä Arafat käytetään myös laajemmasta alueesta, joka kukkulan lisäksi käsittää sitä ympäröivän tasangon. Itse vuori tunnetaan myös nimellä *Armon vuori* ().
Tiedosto:Arafat pilgrims.jpg|Rukoilevia pyhiinvaeltajia
Tiedosto:Masjid Namirah - panoramio.jpg|*Masjid Namirah*


## Lähteet

## Aiheesta muualla
Agdistis

**Agdistis** () tai **Agditis** () on kreikkalaisessa ja fryygialaisessa mytologiassa kaksineuvoinen jumala tai hirviö, joka oli syntynyt maahan pudonneesta taivaallisesta siemenestä. Agdistis esiintyy itsensä kastroineen jumala Attiksen myytissä. Agdistis rakastui Attikseen ja rikkoi Attikseen ja Kybelen avioliiton. Sen seurauksena Attis kastroi epätoivoissaan itsensä männyn juurella. Toisen version mukaan Kybele oli Agdistiksen feminiininen ilmentymä, joka rakastui Attikseen. Attis oli kuitenkin uskoton Agdistikselle, ja kostoksi Agdistis noitui Attiksen menettämään järkensä.

Kun Agdistis huomasi, että hänen rakastettunsa oli kuolemaisillaan, hän katui tekojaan ja rukoili taivasta säästämään Attiksen hengen. Agdistiksen rukoukseen vastattiin vain osittain, sillä Attiksen sielu siirtyi tuonpuoleiseen ja maan päälle jäi turmeltumaton mutta hengetön ruumis. 

## Lähteet
* Cotterell, Arthur: Maailman myytit ja tarut. WSOY 1996. 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. {{ISBN|0-203-67189-900
### Viitteet
Alison Isadora

**Alison Isadora** (s. 1962 Port Chalmers) on uusiseelantilaissyntyinen säveltäjä. Hän opiskeli poliittista filosofiaa ja musiikkia Wellingtonin Victoria-yliopistossa ennen kuin muutti vuonna 1986 Alankomaihin. Uudessa asuinmaassaan hän sai opetusta viulunsoitossa Vera Bethsiltä sekä sävellyksessä Gilius van Bergeijkilta ja Theo Loevendielta Haagin kuninkaallisessa konservatoriossa. Valmistuttuaan vuonna 1994 hän vielä täydensi opintojaan performanssin alalla Amsterdamin DasArtsissa.

Isadora on toiminut monissa esiintyvissä ryhmissä eri maissa esittävänä säveltäjänä tai säveltävänä esiintyjänä. Hän on paitsi säveltänyt, myös tehnyt musiikillisia teatteriesityksiä, audiokävelyitä ja installaatioita. Hän on teoksissaan hyödyntänyt muun muassa tarinankerrontaa ja yleisön osallistumista sosiaalisten teemojen käsittelyssä. Musiikkikouluttajana Isadora on perehdyttänyt tanssin, koreografian ja teatterin opiskelijoita ääneen ja sävellykseen Arnhemin ArtEZ-taideyliopistossa. Isadora oli kaudella 2016–2017 Creative New Zealandin Jack C. Richards -nimikkosäveltäjä Uuden-Seelannin musiikkikoulussa ("Te Kōkī").

Isadora on myös toiminut viulistina muun muassa Mondriaan Strings -kokoonpanossa. Vuonna 1991 hän oli miehensä, Jan-Bas Bollenin kanssa perustamassa HEX Ensemblea, jossa toimi vuoteen 1998. Isadora on saanut monia tunnustuksia, kuten Haagin kuninkaallisen konservatorion sävellyspalkinnon (1994) ja Otagon yliopiston Mozart-stipendin (2001). Hänen kustantajansa on Donemus.

## Lähteet
Plasmasytytys

**Plasmasytytys** on vaihtoehtoinen polttomoottorin kipinäsytytyksen menetelmä, jossa tavanomaisen sytytystulpan pistemäisen kipinän sijasta tuotetaan polttoaineseoksen ionisaatio ja siitä aiheutuva nopea syttyminen plasmasytytystulpan kahden elektrodin väliseen suureen tilavuuteen. Sisempi elektrodi on kapea metallitappi, joka on sijoitettu ympyrälieriön muotoisen ulomman elektrodin keskelle. Ulommassa elektrodissa on aukkoja kaasunvaihdon ja liekin etenemisen helpottamiseksi. Plasmasytytyksessä purkaukseen tarvittava jännite on elektrodien välisen etäisyyden vuoksi suurempi kuin tavanomaisessa sytytystulpassa. Plasmasytytyksessä muodostuu lukuisia samanaikaisia säteittäisiä purkauskanavia elektrodien välille. Plasmasytytyksessä sähköpurkaus kestää vain joitain nanosekunteja. Plasmasytytyksessä tarvittava sytytystulppa voidaan jälkiasentaa tavanomaisen sytytystulpan tilalle sillä edellytyksellä että plasmasytytystulpan elektrodit mahtuvat palotilaan. Plasmasytytyksen erityinen etu on sen kyky sytyttää nopeasti ja luotettavasti laihojakin polttoaineseoksia, jolloin moottoriin saadaan hyvä hyötysuhde ja vähäiset typen oksidien päästöt. Tavanomaisella kipinäsytytyksellä tarvittava seossuhde on lähellä stoikiometrista optimia eikä puristusta voi kasvattaa korkeaksi nakutustaipumuksen vuoksi. Plasmasytytyksessä nakutus vältetään laihan seossuhteen avulla, jolloin myös seoksen puristusta voidaan kasvattaa. Sähköpurkaukseen tarvittavan korkean jännitteen ja purkauksen lyhyen keston vuoksi sytytysjärjestelmässä tarvitaan uudenlaisia elektronisia sytytyspiirejä.

## Katso myös
* Kipinällä hallittu puristussytytys
* Lasersytytys
* Mikroaaltosytytys
* Pyörteinen suihkusytytys

## Lähteet
* 
* 
* Patentti US 10,072,629 B2 Sanders et al.: "Repetitive ignition system for enhanced combustion". September 11, 2018. Viitattu 2019-08-17.
Tavel (Gard)

**Tavel** on kunta Ranskan eteläosassa Gardin departementissa Occitanien alueella.  Se sijaitsee noin 40 kilometriä Nîmesin kaupungista koilliseen.

Tavel on viinintuotantoalueet. Siellä valmistettu roseeviini Tavel (AOC) on kansainvälisesti tunnettu viini. Tärkeimmät käytettävä viinirypäleet ovat Grenache, Cinsault ja Syrah. Tavelissa on valmistettu viiniä jo antiikin ajoista lähtien. 1300-luvulla Tavelin viini kuului paaville tarjoiltaviin viineihin. Tavelissa tuotetaan myös AOC-laatuluokituksen saanutta oliiviöljyä.

## Lähteet

## Aiheesta muualla